BTW รับทรัพย์ 270.28 ลบ. หลังคว้างานใหญ่ 2 โครงการทั้งใน-นอกประเทศ
BTW รับทรัพย์ 270.28 ลบ. หลังคว้างานใหญ่ 2 โครงการทั้งใน-นอกประเทศ
2 ส.ค. 2561

บริษัท บีที เวลธ์ อินดัสตรีส์ จำกัด (มหาชน) หรือ BTW เปิดเผยว่า ในช่วงเดือนกรกฎาคมที่ผ่านมา บริษัท เบสท์เทค แอนด์ เอ็นจิเนียริ่ง จำกัด ซึ่งเป็นบริษัทแกนของกลุ่มบริษัท ได้รับงานโครงการขนาดใหญ่ 2 โครงการ เป็นโครงการในประเทศและต่างประเทศ โดยมีมูลค่าโครงการรวมประมาณ 270.28 ล้านบาท (ที่อัตราแลกเปลี่ยน 33.00 บาท/ดอลลาร์สหรัฐฯ) ประกอบด้วย
1.โครงการ GSRC Field Erection Tank Project บริษัท เอ็มเอชพีเอส โปรเจ็คท์ (ไทยแลนด์) จำกัด เป็นผู้ว่าจ้าง ระยะเวลาโครงการ ไตรมาส 3/2561 – ไตรมาส 3/2562 ลักษณะงานเกี่ยวกับ แปรรูปและประกอบถังบรรจุน้ำมันเตาและถังบรรจุน้ำขนาดใหญ่สำหรับโครงการโรงไฟฟ้า IPP ขนาด 2,500 เมกะวัตต์ ในจังหวัดชลบุรี
2.โครงการ Montgomery Project โดย Nooteer/Eriksen เป็นผู้ว่าจ้าง มีระยะเวลาโครงการ ไตรมาส 3/2561 – ไตรมาส 1/2562 ลักษณะงานเกี่ยวกับ แปรรูปและประกอบกลุ่มชิ้นงานขนาดใหญ่สำหรับโครงสร้างและระบบท่อความดันของเครื่องกำเนิดไอน้ำ (Heat Recovery Steam Generator) สำหรับโรงไฟฟ้าแห่งหนึ่งในมลรัฐเท็กซัส ประเทศสหรัฐอเมริกา